Pályázati kiírás elnöki tisztségre

elte ttk hök

Az Eötvös Loránd Tudományegyetem Természettudományi Kar Hallgatói Önkormányzat (továbbiakban. Önkormányzat) Választási bizottsága pályázatot ír ki az Önkormányzat elnöki tisztségének jelöltállítására a 2021–2022-es önkormányzati ciklusra vonatkozóan.

**Pályázat célja:**Az Önkormányzat elnöki tisztségének betöltése.

**Pályázók köre:**Az Önkormányzat Alapszabályának 2. §-ában meghatározott – aktív státuszú – hallgatók.

*„Az Önkormányzat tagja a nemzeti felsőoktatásról szóló 2011. évi cciv. törvény 60. § (1) bekezdése alapján meghatározott hallgatók közül az, akinek alapkara az ELTE TTK vagy egyébként a Karon minor szakirányon vagy tanári modulon folytat tanulmányokat.”*

**A pályázatnak tartalmaznia kell a pályázó**

* nevét;
* Neptun kódját;
* elektronikus levélcímét;
* Caesar/student-azonosítóját;
* képzési formáját;
* szakját és szakirányát;
* tanulmányainak kezdetét;
* papíralapú nyilatkozatát a jelölés vállalásáról;
* terveit az Önkormányzat érdekképviseleti fejlődésére vonatkozóan, minimum 5 000 karakterben;
* elnökhelyettes-jelöltje nevét;
* elnökhelyettes-jelöltje Neptun kódját;
* elnökhelyettes-jelöltje elektronikus levélcímét;
* elnökhelyettes-jelöltje Caesar-azonosítóját;
* elnökhelyettes-jelöltje képzési formáját;
* elnökhelyettes-jelöltje szakját és szakirányát;
* elnökhelyettes-jelöltje tanulmányai kezdetét;
* elnökhelyettes-jelöltje papíralapú nyilatkozatát a jelölés vállalásáról.

Az Önkormányzat Alapszabályának 67. § (2) bekezdése szerint *„Az elnökválasztás során valamennyi elnökjelölt pályázatának mellékletként tartalmaznia kell a következő ciklusra vonatkozó tisztségviselői pályázatok kiírásait. Amennyiben az elnökválasztás eredményes, úgy a megválasztott elnökjelölthöz tartozó pályázatokat a Választási bizottság az elnökválasztás eredményének kihirdetésével ki kell írnia.”*

**A pályázat leadásának módja:**

A pályázatot elektronikus formában kell leadni az Önkormányzat honlapján ([http.//ttkhok.elte.hu/palyazat-elnoki-poziciora](http://ttkhok.elte.hu/palyazat-elnoki-poziciora)).

Amennyiben a honlap nem üzemel, a pályázatot elektronikus levélben kell eljuttatni a Választási bizottság elnökének *(vbelnok (at) ttkhok.elte.hu).*

**A pályázat elfogadásának feltétele a – képviselőjelölteknek is kitöltendő – nyilatkozat, illetve 80 (azaz nyolcvan) szavazásra jogosult hallgató ajánlását igazoló írásos dokumentum** (ajánlóív) leadása az UniPoll felületén, illetve a Nyilatkozat postai úton való, vagy elektronikusan történő leadása.

Az ehhez való hitelesített ajánlóív a Választási bizottságtól elektronikus levélben igényelhető *(vbelnok (at) ttkhok.elte.hu)*!

**Jelöltállítási időszak:**2021.04.15. 00:00 – 2021.04.24. 23:59

**Nyilatkozat leadási határideje:**2021.04.15. 00:00 – 2021.04.24. 23:59

**Jelöltállítás eredményének kihirdetése:**2021.04.25.

**Bemutatkozási időszak:** 2021.04.26. – 2021.05.02.

**Szavazási időszak:**2021.05.03. 00:00 - 2021.05.09. 23:59

**Eredményhirdetés:**2021.05.10.

A szavazás a Neptun Unipoll felületén keresztül kerül lebonyolításra.

Az elnökválasztás eredménye ellen a kihirdetéstől számított három munkanapon belül fellebbezésnek van helye, melyet az *elte ttk hök Ellenőrző bizottsága részére* megjelölés mellett, az Ellenőrző bizottság elnökének és az Önkormányzat székhelyére címezve (elte ttk hök Hallgatói Iroda; 1117 Budapest, Pázmány sétány 1/A. Északi tömb 0.75), névvel, értesítési címmel és elektronikus levélcímmel ellátva, ajánlott levélként postai úton kell benyújtani.

További információ a *vbelnok (at) ttkhok.elte.hu* e-mail címen kérhető.

Budapest, 2021. március 30.

 Választási bizottság
 elte ttk hök